CELEX: C2005/057/43
Language: da
Date: 2005-03-05 00:00:00
Title: Sag T-455/04: Sag anlagt den 18. november 2004 af D. Beyatli og A. Candan mod Kommissionen for De Europæiske Fællesskaber

5.3.2005   
            
            
               DA
            
            
               Den Europæiske Unions Tidende
            
            
               C 57/25
            
         Sag anlagt den 18. november 2004 af D. Beyatli og A. Candan mod Kommissionen for De Europæiske Fællesskaber
   (Sag T-455/04)
   (2005/C 57/43)
   Processprog: engelsk
   Ved De Europæiske Fællesskabers Ret i Første Instans er der den 18. november 2004 anlagt sag mod Kommissionen for De Europæiske Fællesskaber af D. Beyatli, Nicosia (Cypern) og A. Candan, Istanbul (Tyrkiet) ved advokat A. Demetriades.
   Sagsøgerne har nedlagt følgende påstande:
   
               —
            
            
               Annullation af Kommissionens afgørelse af 5. maj 2004, hvorefter sagsøgerne ikke bestod de skriftlige prøver i den almindelige udvælgelsesprøve EFSO/A/1/03 for cypriotiske statsborgere med henblik på ansættelse af assisterende administratorer.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgerne er cypriotiske statsborgere med tyrkisk som modersmål. De ansøgte om en stilling som assisterende administrator i forbindelse med almindelig udvælgelsesprøve EPSO/A/1/03 for cypriotiske statsborgere. Meddelelsen om udvælgelsesprøven stillede krav om, at ansøgerne havde et indgående kendskab til græsk. Ansøgerne opnåede ikke et tilstrækkeligt antal points i prøve (e), som var i græsk, og fik derfor ikke adgang til den mundtlige prøve.
   Sagsøgerne har anfægtet denne afgørelse og har gjort gældende, at kravet om, at ansøgerne skal have et indgående kendskab til græsk er diskriminerende, da ikke alle cypriotiske statsborgere har græsk som modersmål. Ifølge sagsøgerne er dette krav i strid med artikel 12 EF og tjenestemandsvedtægtens artikel 1d og 27. Sagsøgerne har yderligere anført, at artikel 3 i forordning 401/2004 (1) begrænser ansættelse alene til personer, der har et af de eksisterende 11 officielle sprog som hovedsprog, hvorefter bestemmelsen ikke står i forhold til Den Europæiske Unions målsætninger og dens hensigt om at integrere tyrkisktalende cyprioter i Den Europæiske Union.
   
      (1)  Rådets forordning (EF, Euratom) nr. 401/2004 af 23.2.2004 om indførelse af særlige og midlertidige foranstaltninger for ansættelse af tjenestemænd i De Europæiske Fællesskaber i anledning af Cyperns, Estlands, Letlands, Litauens, Maltas, Polens, Slovakiets, Sloveniens, Den Tjekkiske Republiks og Ungarns tiltrædelse.